טים ברטון

טימותי וולטר ברטון (באנגלית: Timothy Walter Burton; נולד ב־25 באוגוסט 1958, קליפורניה) הוא במאי, תסריטאי ומפיק אמריקאי, הידוע במשיכתו לעיסוק בנושאים גותיים, מוזרים ואפלים. לברטון מוקדש הכוכב ה-2,778 בשדרת הכוכבים של הוליווד. ברטון נולד בקליפורניה. הוא הבן הבכור בין שני בנים שנולדו לביל וג'ין ברטון. הוא תיאר את עצמו כילד מוזר השקוע בעצמו ובעל דמיון מפותח. בגיל 10 ברטון ניסה להתקבל לנבחרת הרוגבי של בית הספר ואף התקבל אבל ידע שזה לא בשבילו, ברטון ראה בחיי המשפחה ובתיכון נטל והעדיף לברוח מהמציאות היומיומית בעזרת צפייה בסרטי אימה. הוא נהיה אובססיבי לסרטיו של וינסנט פרייס, בפרט אלה המבוססים על סיפורים של אדגר אלן פו. ברטון החל את הקריירה שלו כאנימטור בדיסני, זמן קצר לאחר סיום התיכון. בשנת 1982 הכין את סרטו הראשון, "וינסנט", שאורכו שש דקות, המספר על ילד שרצה להיות וינסנט פרייס. פריצתו הגדולה הייתה עם הסרט "ביטלג'וס" (1988), שהכניס 80 מיליון דולר וזכה בפרס אוסקר על האיפור. בעקבות הצלחת הסרט ברטון יצר והפיק סדרת הנפשה קומית בשם "ביטלג'וס" המבוססת באופן רופף על הסרט ומגוללת את הרפתקאותיהם של ביטלג'וס ולידיה הגותית בעולם הבא. הסדרה זכתה בפרס אמי לתוכנית אנימציה ב-1990. יכולתו של ברטון להפיק סרטים מצליחים עם תקציב מצומצם הרשימו מנהלי אולפנים, וכתוצאה מכך התאפשר לו להכין את סרטו הראשון עם תקציב גדול, "באטמן" (1989), בכיכובם של ג'ק ניקולסון (הג'וקר), מייקל קיטון (באטמן/ברוס ויין) וקים בייסינגר (ויקי וייל). הסרט הפך לשובר קופות. ב-1990 ביים את "המספריים של אדוארד", שהצליח לזכות באהדת הקהל והמבקרים, וברטון החשיבו לטוב ולאישי שבסרטיו.[דרוש מקור] לצד סרטים אמנותיים כמו "אד ווד" (אודות הבמאי אדוארד ווד, אותו הוא מעריץ) ו"הסיוט לפני חג המולד", הוא ביים גם שוברי קופות כמו "באטמן", "באטמן חוזר", "סליפי הולו", "כוכב הקופים" ו"אליס בארץ הפלאות". הוא חי עם השחקנית הבריטית הלנה בונהם קרטר בין השנים 2001–2014 ולזוג 2 ילדים. היא כיכבה בסרטו משנת 2001 "כוכב הקופים", "סיפורי דגים" משנת 2003, "צ'ארלי בממלכת השוקולד" משנת 2005 וכן בסרטו משנת 2007 "סוויני טוד". כמו כן היא תרמה את קולה ל"חתונת הרפאים" מ-2005, ואף הופיעה בסרט "אליס בארץ הפלאות" שיצא לאקרנים בשנת 2010. לסרט "הסיוט שלפני חג המולד" של טים ברטון יצא גם ספר מנגה (ספר קומיקס בסגנון יפני). המנגה מהווה העתקה כמעט מדויקת של הסרט לתוך ספר קומיקס. את הספר צייר Jun Asuga, והפיקה חברת דיסני אנטרפרייז. ב-3 בספטמבר 2024 הוקדש לברטון הכוכב ה-2,778 בשדרת הכוכבים של הוליווד. וינסנט (סרט קצר) פרנקנוויני (סרט קצר) ההרפתקה הגדולה של פי ווי הרמן (1985) הקדירה השחורה (אנימטור) (1985) ביטלג'וס (1988) באטמן (1989) המספריים של אדוארד (1990) באטמן חוזר (1992) אד ווד (1994) הפלישה ממאדים (1996) סליפי הולו (1999) כוכב הקופים (2001) סיפורי דגים (2003) צ'ארלי בממלכת השוקולד (2005) חתונת הרפאים (2005) סוויני טוד: הספר השטן מרחוב פליט (2007) אליס בארץ הפלאות (2010) צללים אפלים (2012) פרנקנוויני (2012) עיניים גדולות (2012) המעון של מיס פרגרין לילדים משונים (2016) דמבו (2019) ביטלג'וס ביטלג'וס (2024) הסיוט שלפני חג המולד (1993) נער סיפון (1994) באטמן לנצח (1995) ג'יימס והאפרסק הענק (1996) 9 (2009) אברהם לינקולן: צייד הערפדים (2012) אליס מבעד למראה (2016) ביטלג'וס (סדרת אנימציה) (1989–1991) - יוצר ומפיק טלוויזיה, עליה זכה בפרס אמי ונסדיי (סדרת נטפליקס; הפקה ובימוי; 2022) אתר האינטרנט הרשמי של טים ברטון (באנגלית) טים ברטון, ברשת החברתית פייסבוק טים ברטון, ברשת החברתית אקס (טוויטר) טים ברטון, ברשת החברתית אינסטגרם טים ברטון, ברשת החברתית Goodreads טים ברטון, במסד הנתונים הקולנועיים IMDb (באנגלית) טים ברטון, באתר AllMovie (באנגלית) טים ברטון, באתר Rotten Tomatoes (באנגלית) טים ברטון, באתר Box Office Mojo (באנגלית) טים ברטון, באתר Metacritic (באנגלית) טים ברטון, במסד הנתונים הקולנועיים KinoPoisk (ברוסית) טים ברטון, באתר MusicBrainz (באנגלית) טים ברטון, באתר בילבורד (באנגלית) טים ברטון, באתר Biography (באנגלית) הספרים של טים ברטון, באתר "סימניה" טים ברטון, באתר אנציקלופדיה בריטניקה (באנגלית) אמריקן גותי, באתר ynet, 25 באוגוסט 2008 מיכל הניג, מסיבת הרפאים של טים ברטון, באתר nrg‏, 25 באוגוסט 2009 דניאל רייז, הפנטזיונר: טים ברטון הוא אנדי וורהול החדש, באתר nrg‏, 4 בנובמבר 2009 ים המאירי, עכבר העיר אונליין, מהוליווד למומה: הפנטזיות של טים ברטון מוצגות בניו יורק, באתר הארץ, 15 בדצמבר 2009 אבנר שביט‏, הפלאות והזוועות, באתר וואלה, 18 במרץ 2010 טים אדמס, האובזרבר, אין קץ לילדות: טים ברטון על אהבה, חיים ומוות, באתר nrg‏, 20 באוקטובר 2012 שירית גל, טים ברטון: 'גם בסרטי דיסני יש אלמנטים אפלים', באתר ynet, 8 בנובמבר 2012 שירית גל, טים ברטון: אני ביישן טכנולוגי, לא גולש ברשת, באתר ynet, 4 באוקטובר 2016 Filmmaker Tim Burton To Be Honored With Star on the Hollywood Walk of Fame. Walkoffame.com, retrieved August 27, 2024 מארק סולסברי, Burton on Burton,‏ Faber & Faber 1995 Lloyd, Jonathan (September 3, 2024). Filmmaker Tim Burton honored with Hollywood Walk of Fame star. NBC Los Angeles, retrieved September 4, 2024